Brian Ingvartsen fra Biersted forlod sit hjem onsdag omkring klokken 20.00, og har været forsvundet siden da. - Det er rigtig modbydeligt. Jeg kun sovet minimalt i nat. Jeg vågnede hele tiden op med et billede af at han ligger og har gasset sig selv i bilen eller et eller andet. Det er rigitg ubehageligt, siger moderen til Brian Ingvartsen, Helle Thøgersen til TV2/Nord. Nordjyllands Politi har på familiens opfordring nu sendt en efterlysning ud. Nordjyllands Politi har afsøgt det område, hvor den forsvundne mands telefon sidst blev sporet til, men de har hverken fundet spor af ham eller hans bil, oplyser vagtchef ved Nordjyllands Politi, Michael Hæstrup. Brian Ingvartsen blev sidst onsdag aften i Biersted, da han kørte fra sit hjem sammen med sin hund Oliver. Brian Ingvartsen er 27 år gammel, han vejer omkring 85 kilo og er cirka 185 centimeter høj. Hans har kort og mørkeblond hår. Han er kørt i en Grøn Toyota Corolla 1,6 årgang 99 med nummerpladen ZM 40 055. Har du set Brian Ingvartsen eller har du oplysninger, kan du kontakte Nordjyllands politi på telefon 114.

Referat:
Den 27-årige Brian Ingvartsen har været forsvundet siden onsdag aften. Familien frygter det værste.